Անդրեա Ֆավիլի

**Անդրեա Ֆավիլի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ջենոայի կազմում։ Խաղում է կենտրոնական հարձակվողի դիրքում։

## Ակումբային կարիերա
### Լիվորնո
Ֆավիլին Լիվորնոյի ակադեմիայի սան է։ 2015 թվականի փետրվարի 2-ին նա վարձավճարով միացավ Յուվենտուսին և սկսեց հանդես գալ ակումբի երիտասարդական թիմի կազմում։ Իր դեբյուտը Սերիա A-ում նշեց 2016 թվականի փետրվարի 7-ին՝ փոխարինելով Ալվարո Մորատային Ֆրոզինոնեի դեմ խաղում։ Սա դարձավ Ֆավիլիի միակ հանդիպումը Յուվենտուսի առաջին թիմի կազմում։

### Ասկոլի
2016 թվականի օգոստոսի 31-ին Ֆավիլին 1 տարվա վարձավճարով տեղափոխվեց Ասկոլի։ Իր դեբյուտը ակումբի կազմում նշեց սեպտեմբերի 10-ին՝ փոխարինման մտնելով ՍՊԱԼ-ի դեմ խաղում։ Իր առաջին գոլը պրոֆեսիոնալ կարիերայում խփեց դեկտեմբերի 13-ին՝ Վիրտուս Էնտելայի դեմ խաղում։ Դեկտեմբերի 30-ին Ֆավիլին խփեց Տերնանայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2017 թվականի փետրվարի 11-ին նա դուբլ ձևակերպեց Տրապանիի դեմ խաղում, իսկ հանդիպումն ավարտվեց 2-2 հաշվով։ Ապրիլի 8-ին իտալացին գոլ խփեց Ֆրոզինոնեի դեմ հանդիպման ավելացված ժամանակում՝ փրկելով Ասկոլիին պարտությունից։ 2016-17 մրցաշրջանում Ֆավիլին անցկացրեց 30 հանդիպում՝ դառնալով 8 գոլի և 2 գոլային փոխանցման հեղինակ։

2017 թվականի ամռանը Ասկոլին գնեց Ֆավիլիի լրիվ տրանսֆերը 3 միլիոն եվրոյի դիմաց։ Օգոստոսի 5-ին նա դուբլ ձևակերպեց Իտալիայի գավաթի Յուվե Ստաբիայի դեմ խաղում։ Օգոստոսի 12-ին իտալացին գոլի հեղինակ դարձավ Իտալիայի գավաթի հաջորդ փուլի Կիևոյի դեմ խաղում, սակայն Ասկոլին պարտվեց 2-1 հաշվով և դուրս մնաց գավաթից։ Հոկտեմբերի 14-ին Ֆավիլին 2 գոլ խփեց Վենեցիայի դեմ խաղում։ Նոյեմբերի 4-ին իտալացին գոլի և գոլային փոխանցման հեղինակ դարձավ Կարպիի դեմ խաղում։ Նոյեմբերի 18-ին նա վնասվածք ստացավ Պարմայի դեմ խաղի 16-րդ րոպեին և բաց թողեց մրցաշրջանի շարունակությունը։ Ասկոլիի կազմում Ֆավիլին անցկացրեց 44 հանդիպում՝ դառնալով 16 գոլի և 3 գոլային փոխանցման հեղինակ։

### Ջենոա
2018 թվականի հունիսի 15-ին Ֆավիլին 7․5 միլիոն եվրոյի դիմաց տեղափոխվեց Յուվենտուս։ Օգոստոսի 10-ին նա 1 տարվա վարձավճարով միացավ Ջենոային։ Իր դեբյուտը ակումբի կազմում նշեց սեպտեմբերի 2-ին՝ փոխարինման մտնելով Սասուոլոյի դեմ խաղում և այս խաղում դառնալով գոլային փոխանցման հեղինակ։ 2019 թվականի փետրվարի 1-ին Ջենոան գնեց Ֆավիլիի լրիվ տրանսֆերը։ 2018-19 մրցաշրջանում իտալացին անցկացրեց 6 հանդիպում։

## Միջազգային կարիերա
Ֆավիլին ներկայացրել է Իտալիան տարբեր տարիքային երիտասարդական հավաքականներում։ 2016 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 4 հանդիպում և դառնալով 2 գոլային փոխանցման հեղինակ։ Իտալիան հասավ մրցաշարի եզրափակիչ, որտեղ 4-0 հաշվով պարտվեց Ֆրանսիային։ 2017 թվականին Ֆավիլին մասնակցեց Մ20 աշխարհի առաջնությանը՝ խաղադաշտ դուրս գալով բոլոր 7 հանդիպումներում։ Նա գոլ խփեց Հարավաֆրիկյան Հանրապետության դեմ խաղում և դարձավ 3 գոլային փոխանցման հեղինակ, իսկ Իտալիան զբաղեցրեց 3-րդ հորիզոնականը մրցաշարում՝ 3-րդ տեղի համար հանդիպման հետխաղյա 11-մետրանոցների հարվածաշարում հաղթելով Ուրուգվային։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 10-ի դրությամբ*

## Նվաճումներ
### Ակումբային
**Յուվենտուս**

* Սերիա A. 2015–16

## Ծանոթագրություններ

## Արտաքին հղումներ
* Ֆավիլիի պաշտոնական Ֆեյսբուքի էջը
* Ֆավիլիի պաշտոնական Ինստագրամի էջը
* Ֆավիլին transfermarkt-ում
* Ֆավիլին soccerbase.com-ում
* Ֆավիլին WhoScored.com կայքում
* Ֆավիլին Յուվենտուսի պաշտոնական կայքում 
* Ֆավիլին Ջենոայի պաշտոնական կայքում
* Ֆավիլին Սերիա A-ի պաշտոնական կայքում 
* Ֆավիլին ՈՒԵՖԱ-ի պաշտոնական կայքում

Կատեգորիա:Ասկոլիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Լիվորնոյի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ